
E L Ő T E R J E S Z T É S

Sülysáp Város Önkormányzata Képviselő-testületének
2018. augusztus 23-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2018. (VIII. 23.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2018. június 28-ai ülése óta 8 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	52/2018.
	2018.03.28.
	Szennyvízszippantási közszolgáltatás 2017. évi beszámolója
	2018.06.30.
	Végrehajtva

	60/2018
	2018.03.28.
	Pályázat kiírása a Sülysápi Csicsergő Óvoda intézményvezető beosztására
	2018.07.31.
	Végrehajtva

	70/2018
	2018.03.28.
	IC Center Kft. vételi ajánlata a gazdasági terület 0406/40, 0406/41 és 0406/42 hrsz.-ú ingatlanára
	2018.06.30.
	Folyamatban

	87/2018
	2018.04.26.
	A sápi temető tulajdoni helyzetének részleges rendezése (Sülysáp 0202/6 hrsz.)
	2018.06.30.
	Folyamatban

	95/2018
	2018.04.26.
	G és Sz Fuvarozó Kft. vételi ajánlata a Sülysáp 0406/37 hrsz. alatti ingatlanra (ST Parcel) (0406/43 hrsz.ú területre kötött szerződés felbontása)
	2018.06.30.
	Folyamatban

	96/2018.
	2018.04.26.
	G és Sz Fuvarozó Kft. vételi ajánlata a Sülysáp 0406/37 hrsz. alatti ingatlanra
	2018.06.30.
	Végrehajtva

	108/2018
	2018.05.31.
	Szállítójármű vásárlása a Központi Konyha részére
	2018.06.30
	Végrehajtva

	117/2018.
	2018.06.28.
	Sülysápi Csicsergő Óvoda intézményvezetőjének megválasztása, kinevezése
	2018.08.01.
	Végrehajtva


II. Tájékoztató az előző ülés óta történt fontosabb eseményekről
Június 29-én került sor a központi óvodában Bálint Sándorné óvodavezető búcsúztatójára, aki évtizedeken keresztül vezette a Sülysápi Csicsergő Óvodát. A búcsúztatón jegyzőasszonnyal és alpolgármester úrral közösen vettünk részt, és az önkormányzat nevében is elbúcsúztattam volt intézményvezetőnket, aki 2018. december 31-ig van még állományban, de már felmentési idejét tölti, és az intézményvezetői feladatokat is átadta Ráczné Tóth Rita megválasztott intézményvezetőnek.
Július 20-án a képviselő-testület döntése alapján adásvételi szerződést kötöttünk Aranyos Csabával, aki Kossuth Lajos utca és Tápió patak között található mintegy 4000 négyzetméternyi önkormányzati területet vásárolta meg.

Július végén volt a sápi óvoda felújítására kiírt közbeszerzési eljárásban az ajánlatok benyújtásának határideje. Sajnos a kijelölt határidőre egyetlen ajánlat sem érkezett, ezért újra kell gondolni a felújítási munkálatok ütemezését. Tekintettel arra, hogy hosszú távon nem tudjuk nélkülözni az óvodaépületet, hiszen 80-90 óvodás gyermek ellátást kell megoldani nap mint nap, és erre nem áll rendelkezésre alternatív helyszín, a megfelelő döntés az volna, ha jövő nyáron tudnánk a felújítást elvégezni. Ehhez azonban arra van szükség, hogy a támogatási szerződést a Belügyminisztériummal módosítani tudjuk, hiszen az eredeti szerződés szerint ez év végéig kellene elszámolni az elnyert támogatással. Ennek ügyintézése folyamatban van, és jó esély mutatkozik arra, hogy az elszámolási határidő egy évvel meghosszabbítható lesz, ami azt jelenti, hogy új közbeszerzés keretében, de jövő nyári munkavégzéssel ismét ki kell majd írni a pályázatot.
Augusztus 10-én a szoptatás világnapja alkalmából védőnőink szervezésében ünnepi rendezvényt tartottunk a polgármesteri hivatal tanácstermében, ahol közel 40 édesanyát és gyermekeiket köszönthettünk, abból az alkalomból, hogy egy éven túl is anyatejjel táplálták gyermeküket. 

